ming030890/wiki-yue-high-quality huggingface dataset:
閏三月十四

閏三月十四係黃曆閏年時閏三月第十四日。因為閏三月唔係年年有，平時紀念都會響三月十四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿七

閏三月廿七係黃曆閏年時閏三月第廿七日。因為閏三月唔係年年有，平時紀念都會響三月廿七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月廿六

閏三月廿六係黃曆閏年時閏三月第廿六日。因為閏三月唔係年年有，平時紀念都會響三月廿六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏三月十六

閏三月十六係黃曆閏年時閏三月第十六日。因為閏三月唔係年年有，平時紀念都會響三月十六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
阿瑟爾海伯格島

阿瑟爾海伯格島（英文：Axel Heiberg Island）係加拿大北極群島伊利沙伯女王群島第三大島，亦係全國第七大島，有43,178平方公里大。
阿瓦提

阿瓦提（維吾爾文：ئاۋات ناھىيىسى‎）係中國新疆阿克蘇地區嘅一個縣。
阿瑪多縣

阿瑪多縣（粵拼：aa3 maa5 do1 jyun6，英文：Amador County）係美國加利福尼亞州嘅一個縣，面積約莫1,570平方公里，人口約莫4萬。
阿瑪菲海岸

阿瑪菲海岸（粵音：aa3 maa5 fei1 hoi2 ngon6，意大利文：Costiera Amalfitana）係喺意大利嘅一段海岸線。佢地形巖巉、極之難行，但係沿途風景又靚到似幅畫，亦因為噉，佢喺1997年畀聯合國教科文組織列入世界遺產。
阿瑪蒂亞森

阿瑪蒂亞森（1933年11月3號—）係印度經濟學家，憑住對福利經濟學貢獻，1998年攞諾貝爾經濟學獎。
阿瓦爾古麗

《阿瓦爾古麗》係新疆維吾爾族民歌。隻歌又叫《阿瓦古麗》、《阿瓦日古麗》或者《阿瓦古里》等，由中國作曲家石夫填詞同作曲。

簡介
呢隻歌原唱係佚名，但係有好多藝人唱過，例如有刀郎、降央卓瑪、姚貝娜等。
阿瓜斯卡連特斯州

阿瓜斯卡連特斯州係墨西哥嘅一個州，喺國土中部，首府阿瓜斯卡連特斯。
阿瓜達籃球隊

阿瓜達籃球隊（英文：Club Atlético Aguada）係烏拉圭蒙特維多嘅職業籃球球會，依家打緊烏拉圭甲組籃球聯賽。
降魔的

《降魔的》（英文：The Exorcist's Meter），係香港無綫電視製作嘅時裝奇幻電視劇，由馬國明同黃智雯領銜主演，並由胡鴻鈞、劉佩玥、黃子恆、蔣志光同謝雪心聯合演出，編審羅佩清，監製方駿釗。劇名個「的」字係指的士，故仔係關於一位有降魔能力嘅的士司機。套劇喺2020年推出續集《降魔的2.0》。另外套劇集亦衍生出網劇《降魔的番外篇 - 首部曲》同埋遊戲節目《降魔的 捉妖遊戲》。

故仔大綱
的士司機馬季（馬國明飾）為人好樂天，有次佢喺草叢小便時意外叫醒咗「石精靈」石敢當（胡鴻鈞飾）之後開始睇到靈魂。後來，馬季識咗靈異節目主持貝貝娜（劉佩玥飾），一齊展開尋妖降魔之旅。貝娜開始暗戀馬季，但係馬季原來一直暗戀做醫生嘅莊芷若（黃智雯飾）。呢個時候，邪魔為禍世界，石敢當同佢決戰時，竟然無晒法力，點知馬季居然爆發出驚人嘅靈力⋯⋯
限度

限度，量一種，程度一種，去到越過唔到。可以點，可以線，可以時限上一刻，可以程度上個量。例如，視力限度，就去到人睇到咁遠。聽力限度，人聽到幾高音咁。
限度通常有範圍，數值有最高，亦有最低。

名
隻字出自漢書平準書，「宗室有土公卿大夫以下、爭于奢侈、室廬輿服僭于上、無限度」。
麥都思英華字典，首將limit譒為限度。
降魔的2.0

《降魔的2.0》（英文：The Exorcist's 2nd Meter），係香港無綫電視製作嘅時裝奇幻電視劇，係《降魔的》續集，由馬國明、黃智雯同胡鴻鈞領銜主演，並由劉佩玥、鄧佩儀、譚凱琪、C君、蔣志光同謝雪心聯合演出，總共有25集，編審羅佩清，監製方駿釗。

故仔大綱
的士司機馬季（馬國明飾）繼承精靈石敢當嘅天命，走上降魔之路，更同長大嘅好朋友莫偉豪（胡鴻鈞飾）嘅靈魂重逢，亦識咗降魔姐弟施萊斯（鄧佩儀飾）同埋施勞斯（麥凱程飾）。但係當日魔嘅詛咒成為馬季對醫生莊芷若（黃智雯飾）嘅心結。芷若之後同精靈風獅爺（C君飾）結緣，終於喚醒咗潛藏嘅鬼域記憶⋯⋯貝貝娜（劉佩玥飾）為馬季而死後，轉化靈體嚟守候佢，可惜貝娜眷戀人世，欲斷不能離。一單虐兒案，觸發魔嘅能力捲土重來，原來偉豪一直受到神秘魔力操控；馬季驚悉背後真相，被迫喺情義同降魔之間作出沉痛抉擇。
限韓令

限韓令係指喺2016年，中韓關係因為韓方部署「薩德」系統而陷入緊張，中國將政治問題延伸到演藝圈，大幅度限制韓國藝人喺中國進行演唱會、唔俾佢哋嘅電視劇播放，強行叫停兩國之間嘅民間演藝合作（例如唔畀新嘅韓國民間文化產業公司投資）。

實施後影響
喺中國抄襲韓國演藝作品爭議入面，有啲牽涉嘅作品本來中方係有畀版權費，甚至係中韓合作，但喺限韓令之下，中方就唔再畀版權費，其中包括有《Running Man》、《我是歌手》等節目。

事態發展
2021年2月，中央廣播電視總台同韓國放送公社簽署咗合作協議，被視為係「限韓令」正式解除。不過，去到同年9月，中國一系列整頓娛樂圈嘅行動，就連一啲韓國藝人嘅Fans團都受到官方懲處，喺微博度被禁言，一啲韓國傳媒強烈批評，形容做法嚴重影響中韓嘅文化交流，簡直係第二個「限韓令」。
限時動態

限時動態（英文：Story）係一啲社交媒體提供嘅功能，畀用戶發佈圖或者短片，保留一段短時間（多數係24個鐘頭）後就自動刪除。呢個功能最先由Snapchat喺2013年首創，2016年Instagram引入後令到更多人用。
降魔的 捉妖遊戲

《降魔的 捉妖遊戲》（英文：Battle for the Exorcist's Meter）係香港無綫電視嘅遊戲節目，由馬國明、胡鴻鈞、黃智雯主演，由陳凱琳、蔡思貝、林盛斌、梁烈唯、何廣沛、余德丞、鄺潔楹、何依婷參與遊戲，同埋由李佳芯、劉佩玥、譚嘉儀、蔣志光、岑麗香、楊潮凱、張秀文、何遠東、阮小儀、楊詩敏、羅蘭、謝雪心特別演出。
節目喺2018年4月15號同4月16號香港時間禮拜六同日20:30到21:30喺翡翠台播。節目係個用劇集《降魔的》做藍本設計嘅遊戲。
限制空間戰鬥

限制空間戰鬥（英文：close-quarter combat，CQC）係一種戰術上嘅狀況，指若干位戰鬥人員焗住要喺短距離之內（通常係短過 100 米）用槍交戰。
CQC 通常都好快好暴力，攻擊方會嘗試有咁快得咁快噉搶奪防守方控制嘅交通工具或者第啲重要物件。
限制與檢測宣告

限制與檢測宣告（英文：Restriction-testing declaration，俗稱「封區檢測」）係香港特別行政區政府因應武漢肺炎香港疫情所採取嘅措施，呢項「宣告」係由食物及衛生局局長發出嘅。

發出宣告嘅原因
政府話，如果嗰一輪有相當數目嘅「武漢肺炎」確診病人身處某啲處所，或者嗰啲確診病人最近曾經去過某啲處所而相當可能接觸過處所入面相當數目嘅人士，又或者係為咗預防及控制疾病傳播，而令到政府認為一定要做強制檢測，政府就會發出「限制與檢測宣告」，並且指明「受限區域」。
當政府發出宣告後，所有喺「受限區域」入面嘅人都一定要留返喺嗰度，直至到所有人都完成咗檢測同知道檢測結果，先至可以走。
限購令

限購令係一種命令或行政指引，由政府或商店賣家針對買家，管理消費者行為。常見嚮演唱會門票，或者超級市場特價貨，例如一人限買3箱可樂，公平原則，等排隊顧客大部分都有機會買到嘢。

物業限購令
嚮物業市場，房產限購令係當局以行政指令限制囤積居奇投資者嘅購買力，等其它買家都有機會買到物業住宅，或可滿足民生要求。
風流才子紀曉嵐

《風流才子紀曉嵐》係廣東巨星影業有限公司出品嘅古裝劇，由孫樹培執導，趙亮、宋妍、朱泳騰、宋曉娜領銜主演。
風爐

風爐（爐讀陰去聲），爐一種，用來煲嘢，好似茶咁。佢用陶或五金做，上面開口，可以放煲，中間放柴燒，邊有開口，用來通風，下面有窿出灰。
風神大道

風神大道（粵拼：fung1 san4 daai6 dou6）係中國廣東廣州嘅東西走向主幹道，喺花都炭步鎮，西邊從赤坭大道南同118省道嘅交界開始，一直向東去到雲山大道同廣清高速公路、107國道嘅交界。

概要
全長6.7km，闊24～36米，雙向4～6車道。
風癩

風癩係種皮膚敏感嘅病，有陣皮膚會突然紅腫、好痕，隔一陣就無事，但週不時會翻發。
風濕

風濕，痛症，係關節痛，係筋骨痛，故此又叫風濕痛。風濕係長年病，好難根治，間斷間斷咁痛，痛下又唔痛，有啲跟天氣而痛，痛位又各人唔同。西醫而言，並非單一病，而係過百種症狀嘅統稱，多數都係發炎，同免疫功能有關。
風濕唔一定同天氣有關，然而，唔少患者見翻風落雨，而知道自己患上風濕，因而咁叫。天氣濕冷，氣壓低，肌肉同血管有變化，壓到或者拉緊炎痛處而加劇。
英文叫做rheumatism，出自十七世紀，當時認為rheum，體液過多入關節拉長咗筋而致風濕。個字可上追去晚期拉丁文 rheumatismus，個字又出自希臘文 ῥευματίζομαι，體液致病，不過就無話指風濕。
西醫對符炎症，都用消炎藥。不過咁都唔係根治。於是乎，又地都有傳統醫治方法。如古希臘就用蜂毒治療，歐洲就用咗好多世紀。

唐醫
唐醫認為風濕出自風邪、寒邪同濕邪，風有症狀。風邪盛，痛會曉走來走去，並無特定痛處。寒邪盛，痛處定啲，見凍就痛，見熱就舒服啲。濕邪盛，手腳酸痛，天氣濕又落雨，就更加之痛。
故此，應對之法，就係疏風、散寒同埋祛濕。唐醫療法都基於依三樣。除咗用藥，亦會用針炙、按摩等。
風濕科

風濕科（粵拼：fung1 sap1 fo1，英文：Rheumatology）又叫風濕學，係醫學上面專係研究風濕病嘅學科。
風火海

風火海係香港跳唱組合，1994年由陳小春、謝天華、朱永棠三人組合出道。
風笛

風笛，樂器一種，笛一種，木管樂器，簧管樂器，氣鳴樂器，有個氣袋，有幾支笛。
佢雖然有吹氣，然而同一般吹奏樂器唔同。吹氣不過吹脹個袋，發音靠押個袋出氣，留音笛出聲。
由於大英帝國四處擴張，蘇格蘭高地風笛得以四處揚名。喺歐洲、西亞同北非，各地仍有唔同形制風笛，各具特色。實情風笛好遲先到英倫三島，希臘羅馬有至早文字記載，而一九二九年牛津音樂史介紹一冊，就有相話風笛，出自公元前一千年赫梯。雖則亦有人唔同意咁睇法。
風笛結構，吹管、風袋、旋律管、和管。傳統上，袋用動物皮。管多數木管，然而古時乜都有，如用骨。

名
英文Bagpipes，直意袋笛，兼且眾數。
羅存德英華字典，譒做管風玪，又管風攪玪。玪，玉一種，用喺處意思不明。拼音同琴，或本身應該管風琴同管風攪琴。
陳葦澤

陳葦澤，時代力量政治人物，本身係醫學檢驗系畢業出身。2022年獲時代力量提名，參選2022年中華民國直轄市議員及縣市議員選舉桃園市（龜山區）議員，但未能當選。
陳蕊蕊

陳蕊蕊（英文：Yuri Chan，1983年9月8號—），藝名蕊蕊，係香港歌手、前香港無線電視女藝員，2008年加入無綫電視，出道作係綜藝節目《耳分高下》 「Sing之天使」嘅角色「柑桔」，之後轉行做歌手，2014年同另外三位女星合組組合HunterZ。佢男朋友係藝人金剛。

演出
呢個表唔完整，歡迎加料。
陳蒨

陳蒨（522年—566年），係南陳第二位皇帝，559年到566年在位，跟諡號叫陳文帝。
陳蔚嘉

陳蔚嘉（英文：Chan Wai Ka，1978年—），人稱「嘉嘉」，係香港泛民主派人士，地區組織「埔向晴天」成員，大埔區議會太和選區議員。
老公係同區嘅太湖區議員劉勇威。陳蔚嘉喺2019年第6屆區議會選舉參選大埔太和選區，最後以五成八得票率打低鄭俊和（鄭俊平細佬），成功當選。
2021年10月4號，陳蔚嘉參加區議員宣誓儀式，之後被監誓人質疑佢嘅宣誓有效性，最終決定佢宣誓無效，反而老公劉勇威就宣誓有效。
陳蔚琦

陳蔚琦（英文：Tiffany Vicky Chan，1994年3月31號—），藝名TIFF，係香港唱作女歌手，2017年出道。佢中學讀寶血會上智英文書院，之後讀美國波士頓伯克利音樂學院流行音樂創作學士。
陳蕾

陳蕾（英文：Panther Chan，1990年10月29號—）係香港女歌手，廣州出世，2009年參加亞洲電視第一屆《亞洲星光大道》攞第四名，跟住加入亞洲電視，2012年走人，2015年用歌手身份正式出道，2017年頭一次參演電影《骨妹》。

演出
呢個表唔完整，歡迎加料。
認受性

認受性（粵拼：jing6 sau6 sing3，英文：legitimacy）係廣泛用緊嘅政治概念，通常指作為一個整體嘅政府被民眾所認可同接受嘅程度。
呢篇認受性係政治類嘅楔位文章，未完成；麻煩你幫手加下料，充實佢。
認知地圖

認知地圖（cognitive map）係一種心智表徵，指一個認知系統內部表示有關周圍嘅空間以及空間入面唔同物件嘅相對位置嘅訊息。
認知主義

認知主義（cognitivism）係一股源於 1950 年代嘅心理學思潮，反對行為主義一味淨係研究外顯行為而完全忽略腦內部嗰啲認知過程。
認知偏誤

認知偏誤（粵拼：jing4 zi1 pin1 m6 | 英文：cognitive bias）指一個認知系統以乜方式持續偏離正確嘅判斷，係認知心理學上一大研究課題。
認人樣系統

認人樣系統（英文：facial recognition system）係指用嚟辨認人面嘅技術。
認字特警

《認字特警》係香港無綫電視細路電視節目《閃電傳真機》一個環節，入面由男藝人李天翔飾演「認字唔認人」嘅「認字特警」，講解唔同錯別字。
網上亦會將專捉人錯別字嘅網民稱呼做「認字特警」。
鄧斯泰布爾

鄧斯泰布爾（英文：John Dunstaple，1390年—1453年12月24號），係英國中世紀音樂家，亦係15世紀英國作曲家入面嘅領導人物。
鄧慧妍

鄧慧妍（英文：Maria，1982年3月16號—），藝名麻利亞，係前香港商業電台DJ。佢喺2009年出道，而家主持叱咤903節目《口水多過浪花》同《Mali Mali Home》，有「商台女神」、「商台港姐」嘅稱號。佢中學會考攞28分，之後喺中文大學新聞與傳播學系畢業。
2016年，鄧慧妍被狂迷苦纏，商台其他男同事護花，結果有3位男DJ被狂迷襲擊。
鄧日燊

鄧日燊，SBS，BBS，香港建制派（商界親中派）政治人、生意人，亦係鄧志昂家族第三代成員（鄧肇堅細仔、鄧永鏘叔父）。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
陳嘉容

陳嘉容（原名陳寶芬，英文：Eunis Chan Ka Yung，1975年8月18號—）係一名香港模特兒，身高1.78米，體重56公斤，三圍34-25-36。陳嘉容祖籍中山，香港出世。
陳嘉容1994年入行做模特兒，前男朋友／老公係髮型師郭子輝。2007年，陳嘉容正式同郭子輝分居。
陳嘉庚紀念中學

華僑領袖陳嘉庚先生喺1940年12月返咗中國後，提出要辦學校嚟紀念佢嘅教育功勞，1942年12月16號喺韶關樂昌武平鄉一帶成立咗間學校。開辦初期嗌過國立第二僑民師範學校，1946年1月為咗避開日軍而搬到廣州荔灣區西村西增路嘅美華中學入面辦學，但維持咗半年又搬到而家大崗元一帶，重改名做廣東省立第一師範學校，隨後又改名做廣州市第二師範學校。1948年，受到物價飛漲同通貨膨脹影響，加上校方領導多次貪污，令伙食出現山窮水盡嘅地步，校方見到噉而開搞義賣同拍賣活動而震驚咗全廣東。1949年5月俾教育廳通令，要提早考試而宣佈解散學校直到學年結束為止。
中華人民共和國成立後，學校被充公而恢復辦學。1962年改名做廣州市第30中學；2006年12月26號改名做而今嘅陳嘉庚紀念中學。
陳嘉慧

陳嘉慧（英文：Erica Chan，1996年5月30號—）係香港無綫電視藝員合約女藝員，參加第29期無綫電視藝員訓練班入行，而家主要拍電視劇。

簡歷
陳嘉慧12歲跟屋企人移民日本，喺東京嘅櫻美林大學（中文：櫻美林大學）讀書，因為參加無綫電視藝員訓練班而肄業返香港。佢先後憑住2019年《解決師》同2020年《迷網》喺演出而開始多人識。2021年佢喺《愛上我的衰神》入面做第一女主角，係少數藝訓班出身嘅藝員可以咁快（畢業3年）就有擔正做主角嘅機會。
陳嘉慧喺2023年同相識唔夠一年嘅圈外男友喺深圳結婚。
陳嘉庚

陳嘉庚（1874年10月21號—1961年8月12號），係中國出名嘅愛國華僑領袖，福建同安集美人，祖籍河南固始，曾經喺南洋大搞生意，同時亦積極興辦教育，先後創辦廈門大學同集美大學。為咗令集美大學有穩定經費來源，陳嘉庚1947年喺香港創辦集友銀行，將股息同紅利撥畀集美大學。
政治方面，陳嘉庚早年曾經入過同盟會支援反清革命。抗日戰爭期間，佢聯同其他南洋華僑捐咗一大筆錢支援國民黨抗日。戰後因為唔妥蔣介石獨裁，開始同中共友好，1949年應毛澤東邀請參加中國人民政治協商會議籌備會議，亦有份參加中華人民共和國開國大典。
1956年，佢成為全國僑聯創會主席，1961年8月12號與世長辭，享年87歲。
陳嘉敏

陳嘉敏係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
越橘屬

越橘屬（粵拼：jyut6 gwat1 suk6，學名：Vaccinium）係杜鵑花目杜鵑花科嘅一個屬。
越田直樹

越田直樹，係日本嘅一個男配音員。

配音作品一覽
呢個表唔完整，歡迎加料。
越盾

越盾（越南文：Đồng），或者叫越南盾、越南銅，係越南嘅法定貨幣，由越南國家銀行發行。貨幣編號VND。1盾=10毫（hào）=100樞（xu），但係毫同樞面值太細好少用。截至2019年10月，越盾係繼伊朗里亞爾之後世上第二低幣值嘅流通貨幣（英文：Least-valued currency unit），約莫23,000盾先至兌到1美元。
越氏

越（粵拼：jyut6）係唐人姓氏，喺《百家姓》裏頭排第366位，依家經已冇乜人用。
呢篇越氏係同姓氏有關嘅楔位文章，重未寫完嘅。麻煩你幫手充實佢。
越獄

越獄，又叫逃獄，係指一個坐緊監嘅囚犯由監獄度逃走。
有啲地方越獄本身係一條罪名，越獄嘅人俾人捉到嘅話會再告多一條罪，坐監要再耐啲。另一啲地方嘅法制認爲，尋求自由係人嘅天性，所以越獄唔係罪名，不過越獄期間傷害到其他人可能犯罪，而越獄嘅囚犯俾人捉返之後會韞喺更加保密嘅監倉。
越田剛史

越田剛史（1960年10月19號—）係日本足球員，司職後衞，曾經喺1980～1985年間爲日本足球代表隊出場19次。
越智隼人

越智隼人（1982年7月17號—）係日本足球員，司職後衞，效力過大阪櫻花，及山形山神。
越池

越池（越南文：Thành phốViệt Trì／城庯越池）係越南北部富壽省嘅首府，位置喺河內西北70公里，係越南北部嘅工業城市。
越王井

越王井（粵拼：jyut6 wong4 zeng2，「越」又寫作「粵」），亦叫九眼井（gau2 ngaan5 zeng2），係中國廣東省廣州市嘅一個有名嘅古井，喺越秀區嘅應元路、廣州市第二中學應元學校嘅正對面嘅廣東省科學館後面嘅花園入面。嗰度有埲墻擋住，平時唔細心啲睇都睇唔出呢個井響嗰度附近。

史
喺廣東省科學館後花園入面影嘅越王井
相傳喺古代嗰陣，由於成日都俾海嘅漲退潮影響，搞到地下嘅水質好差，而南越王趙佗就負責鑿咗呢個井出嚟。不過由於佢嘅井水質比較好，所以嗰時凈係得廣州嘅封建統治者霸咗呢個井而唔畀百姓嚟掂。之前蘇東坡寫咗首詩就話咗雖然廣州地區啲人都鍾意呢個井啲水，但凈係得官員先至可以掂。喺古代嗰陣，市入面嘅茶樓就話佢係「山水名茶」、都成日嚟呢個井攞水嚟招客，一直到20世紀50年代為止，都有好多居民嚟呢度攞水嚟飲。但係到咗20世紀60年代，由於周邊俾人猛咁破壞生態環境，加上呢個井成日冇人嚟整，而導致井底出現淤積，搞到之前有嘅飲水功能都冇埋。不過隔籬重有嚿九眼古井嘅石碑響度。喺1983年8月份，廣州市政府公佈爲廣州市文物保護單位。而呢個井到而家為止有成2000幾年嘅歷史，係成個廣州入面保存得最耐嘅井。
馬天妮絲

呢個人物係用緊西班牙人名：首姓或者父姓（即老豆個姓）係「馬天妮絲」，次姓或者母姓（即阿媽個父姓）係「班列特」。
馬天妮絲
康奇塔·馬天妮絲·班列特（Inmaculada Concepción ("Conchita") Martínez Bernat，1972年4月16號—）係西班牙嘅前職業女網球手，喺西班牙Monzón出世。1988年轉打職業賽，2006年退休。

球員生涯
馬天妮絲右手揸拍。
馬天妮絲係唯一一個西班牙人贏到溫布頓網球公開賽女單冠軍，佢喺1994年打贏娜拉蒂露娃（Martina Navrátilová），而呢個亦係佢個人唯一嘅大滿貫單打冠軍。
佢係一個好有耐心嘅底線型球員，透過旋轉、速度、深度、高度、角度破壞對手嘅節奏變化。
2006年4月15號，馬天妮絲退休。
馬太福音

《馬太福音》（希臘文：Κατά Ματθαίον），天主教叫做《瑪竇福音》，而東正教就譯做《聖福音依瑪特泰所傳者》，係《新約聖經》第一部份《四福音書》嘅第一卷書，全書共有28章，1168節。教會傳統一般認為，馬太福音嘅作者係耶穌十二使徒之一嘅馬太。

簡介
作者︰馬太，佢原本係稅吏（9章9節）
日期︰45-50年
地點︰耶路撒冷
對象︰猶太人
馬太福音指示我哋，耶穌係上帝應許畀人類嘅拯救者，透過耶穌，上帝實現咗佢喺舊約向佢子民應承嘅諾言。但係，呢卷福音唔單只畀猶太人，亦係畀全世界嘅人。
馬太福音嘅編排非常週密，由耶穌降生開始，到佢受洗、受試探、傳道、教導同喺加利利一帶醫治病人，之後記述耶穌從加利利上去耶路撒冷路上嘅經歷同最後一星期發生嘅事。成卷書嘅高潮係耶穌被釘十字架同復活。
呢卷福音寫嘅耶穌係一位偉大嘅教師，佢有權柄解釋上帝嘅律法，佢教導有關上帝主權嘅真理。佢嘅教導內容可歸納為五大類；
登山寶訓：論天國子民嘅品性、責任、權利同前途（第5-7章）
十二使徒嘅使命（第10章）
關於天國嘅比喻（第13章）
關於做門徒嘅意義（第18章）
關於今世嘅終結同天國嘅來臨（第24-25章）
馬天佑

馬天佑（英文：Mayao Ma，1988年6月17號—）係香港男歌手，2015年出道，而家係澳滌娛樂旗下藝人。佢亦身兼形象指導嘅工作，同好多大明星合作過。
馬天奴

馬天奴（Gerardo Martino，1962年11月20號—）係阿根廷足球教練，以前踢中場，教過西班牙甲組足球聯賽球隊巴塞隆拿。
馬奇諾防綫

馬奇諾防綫（法文：Ligne Maginot）係法國舊時一條防綫，第二次世界大戰時，係起來阻擋納粹德國入侵，沿住法德邊界去起。
不過，德軍最後兜過馬奇諾防綫，經比利時阿登攻入法國，防綫發揮唔到任何作用。
馬天宇

馬天宇（簡化字：马天宇，英文：Ray Ma，外號二爺、馬總、虎砸、馬老師，1986年7月12號—）係中國男演員同歌手，北京電影學院2005級表演系畢業，2006年出道。

個人生活
馬天宇喺山東德州市武城出世，老母喺佢5歲嗰年嘅中秋病死，之後佢就冇再過過中秋節。老頭因為爭人錢走咗去，細佬畀人抱走抵債，淨返佢同兩個家姐跟住阿爺阿嫲生活。近年同老頭冰釋，冇耐老頭就病死。
馬如風

馬如風（1953年3月16號—2018年7月29號），原名游聰泉，係台灣男演員。馬如風本身做建材進口，因為鍾意捉棋，同導演林福地做咗棋友。林福地拍《舊情綿綿》嗰時請馬如風扮男主角火旺，佢由此開始演藝生涯，並憑呢齣戲攞到金鐘獎最具潛力新人獎。1985年，第一勻做古裝片《策馬入林》，入圍亞太影展最佳男主角。
2004年拍攝台視劇集《兄弟姊妹》嗰時佢試過中風入醫院。2018年7月29號朝早9點，朋友發現馬如風喺民宿嘅沖涼房跌低，冇晒呼吸同心跳，過咗身，終年65歲。法醫證實馬如風係心臟病發。
長沙灣站

長沙灣站（粵拼：coeng4 saa1 waan4 zaam6；英文：Cheung Sha Wan Station）係一個香港港鐵荃灣綫嘅地底車站，喺深水埗區深水埗嘅西北，喺1982年5月17號啟用。

利用狀況
長沙灣站主要服務附近住宅區同學校，好似元州邨、李鄭屋邨、蘇屋邨、麗閣邨呢啲公共屋邨，因此除咗返放工繁忙時間外，用呢個站出入閘嘅人流只係一般。

車站歷史
地底集體運輸系統路綫圖1967年建議方案。圖中「蘇屋」即而家「長沙灣站」
往荃灣方向嘅月台全景圖（2014年2月）
1號月台（2019年3月）
長沙灣站喺九龍西深水埗以北至美孚新邨以南一帶嘅一片喺19世紀末填海土地上嘅南面，嗰度原本係一個好長嘅沙灘同埋海邊，所以叫長沙灣。
長沙灣站喺計劃嗰時原本係叫做蘇屋站，但因為實際上車站離蘇屋邨都幾遠，最後至根據認定嘅長沙灣呢個包括深水埗以北至美孚以南嘅地方名而改叫長沙灣站。
由於長沙灣地區發展前本身係一個長形海灣，因此範圍幾大，區內有唔少建築物以深水埗或長沙灣命名，如長沙灣道、寫字樓長沙灣廣場、深水埗運動場、長沙灣政府合署等，有啲唔近長沙灣站。亦因此令唔少市民誤會，誤以為建築物名稱有「長沙灣」就等如喺長沙灣站落車。所以港鐵公司喺長沙灣站內貼出告示，提示乘客如果要去長沙灣廣場或者巴士總站，應該喺荔枝角站落車；告示亦有提醒去長沙灣政府合署嘅人應該去深水埗站。
長沙灣道

長沙灣道（Cheung Sha Wan Road；灣讀環）係香港新九龍一路， 起自旺角太子尾，貫通深水埗、長沙灣，去到荔枝角。道東南駁彌敦道，西北駁葵涌道，約莫3.3千米。長沙灣道因為起得闊，替咗青山道個位，做咗旺角到荔枝角嘅要道。另外，全條馬路地底，都係港鐵荃灣綫。
長沙灣道深水埗一帶，開咗唔少成衣同疋頭鋪頭，主要係批發，亦有零售，尤其係欽州街到黃竹街一段，係香港同類鋪一頭集中地，有時裝街同成衣街之稱。

史
長沙灣道喺1920年代初開，由於當時條街去到長沙灣海邊為止，所以叫1923年9月28號憲報公布做長沙灣道。條路分開幾段來起，並唔係順住咁起。

各段
長沙灣道係雙程路，每邊有兩到三綫（有幾段可達四綫），由旺角伸到去荔枝角。

旺角段
長沙灣道旺角段，東南起自彌敦道、大埔道同界限街交界，係旺角北部。未有發展之前，呢段喺塘尾到田寮一帶。過塘尾就係最舊嘅深水埗市區，以黃竹街為界。所以呢段係深水埗同旺角交界之地。
呢段有條天橋，可以畀車由長沙灣道黃竹街同楓樹街之間，駛到去界限街洗衣街路口附近。
長沙灣道，黃竹街同楓樹街之間，南邊係楓樹街遊樂場，有波地畀人踢波，遠啲場邊係深水埗街坊福利會會址。

深水埗段
深水埗段街境
長沙灣道深水埗一段，黃竹街去到欽州街，佢西南便係深水埗最舊嘅市區。最舊區邊界喺鴨寮街，而長沙灣道就同佢平行，隔個街口。所以呢段長沙灣道來講，市區西南係舊過東北。
呢段主要路口有南昌街，欽州街，過欽州街就入長沙灣，入填地。舊底南昌街有明渠，長沙灣道有短橋過渠，家下條渠經已係暗渠，完全冚密。深水埗地鐵站喺南昌街同欽州街之間地底。
呢帶開咗唔少成衣同疋頭鋪頭，主要做批發，亦有做零售，係香港同類鋪頭集中地，有時裝街同成衣街之稱。

長沙灣段
近麗閣邨，由九龍工業中學出便望向深水埗，望到長沙灣政府合署
長沙灣道長沙灣段，佔全條馬路至大部份，由欽州街去到甘泉街。條路係曲尺形，喺長沙灣郵政局度屈咗一屈。
成條路都喺原長沙灣個海灘，對出海灣嘅填地上便。因為填海遲過深水埗同荔枝角，呢段好遲先起。最初係深水埗營盤，喺欽州街到東沙島街之間，即係今日長沙灣政府合署、怡靜苑同怡閣苑。過咗營盤，1950年代初都係海。1950年代中，光昌街到甘泉街一段起好，長沙灣道係斷開兩截。去到1960年代初，先至打通。長沙灣道去到甘泉街邊，經已係條明渠，由蝴蝶谷流落來，後尾封咗變暗渠。
呢段馬路主要路口有東京街、興華街同大南西街。東京街有明渠。
由欽州街到長沙灣郵政局近光昌街一段直路，主要有長沙灣政府合署、麗閣邨、九龍工業學校、長沙灣遊樂場、長沙灣消防局、元州邨、深水埗運動場、長沙灣體育館，成段多數係公屋同公共設施，有少數私人樓。長沙灣地鐵站響東京街同發祥街之間嘅地底。
長沙灣廣場街境
郵局到甘泉街一段直路，見長沙灣郵政局、深水埗運動場、長沙灣廣場，呢段主要係工廠大廈，主要係同衫有關，到咗今時今日好多變咗寫字樓同貨倉，唔少做時裝批發。荔枝角地鐵站響大南西街到通州西街之間嘅地底。

荔枝角段
長沙灣道荔枝角一帶，好早經已填咗海，作軍事用途。之不過，當時唔叫做長沙灣道，只有青山道同荔枝角道。後尾呢帶連轉咗做荔枝角煤倉同美孚油倉。今日長沙灣道同葵涌道、荔枝角道、青山道平排呢佈局，係1960年代尾到1970年代頭嘅事。
長沙灣道近荔枝角，係荔枝角交匯處，呢處同甘泉街、長順街、蝴蝶谷道同埋荔枝角道交界。蝴蝶谷道路到美荔道一段，係條單程路，只有去旺角方向。反方向嘅車，就行同佢平排嘅荔枝角道。佢道中間夾住葵涌道天橋。而近交匯處，可以畀車轉入青山道入葵涌。
長沙灣道最盡，伸到去荔枝角美荔道，差唔多去到美孚新邨第六期。荔枝角大橋落橋去美孚嘅車，可以橫過美荔道直入長沙灣道。葵涌道天橋底，有路畀車由荔枝角道入長沙灣道。美荔道南行亦可轉入長沙灣道。
呢段路因為夾喺青山道同葵涌道中間好窄嘅位，並無乜特別建築。靠青山道嗰邊對住石牆，青山道喺佢上便，過青山道就係荔枝角醫院同荔枝角收押所。而另一邊，過葵涌道天橋同荔枝角道，係美孚新邨第四期、九龍巴士廠兼總部、荔枝角消防局。因為部份九龍巴士廠變咗住宅曼克頓山，有條行人天橋起緊，橫過荔枝角道、葵涌道、長沙灣道，經石牆打上，到長沙灣道近美荔道巴士站。

地鐵
長沙灣道地底係地下鐵路，係港鐵荃灣綫來回兩管隧道。條綫其中三個站都喺長沙灣道底下，分別喺深水埗嘅深水埗站，喺長沙灣遊樂場側邊嘅長沙灣站，同埋長沙灣廣場側邊嘅荔枝角站。
起呢段嗰陣，成條長沙灣道都掘開咗，搞到塞車。
長沙灣邨

長沙灣邨係香港嘅一條公共屋邨，喺九龍長沙灣東京街9號，一共有2座樓，2013年入伙。
上一代嘅長沙灣邨喺1963年落成，總共有13座。2001年拆咗之後，塊地曾經長時間做過哥爾夫球練習場，後來起咗麗翠苑。
長沙灣田勇勝

長沙灣田勇勝（簡化字：长沙湾田勇胜）係中華人民共和國全國男子籃球聯賽（中文：全国男子篮球联赛）（NBL）球隊，現任主教練係史利平。
長沙灣體育館

長沙灣體育館，香港室內體育館之一，喺長沙灣興華街同長沙灣道交界，英文叫Cheung Sha Wan Sports Centre。行政上歸深水埗區。設施有籃球場、排球場、羽毛球場、乒乓球檯、戶外乒乓球檯。
長沙縣

長沙縣（粵拼：coeng4 saa1 jyun6*2）係中華人民共和國湖南省長沙市嘅縣。長沙縣喺湖南中部偏北嘅地方，北接汨羅、平江，東接瀏陽，南面係湘潭市嘅岳塘區、株洲，西面係開福區、芙蓉區、雨花區、天心區，西北面係望城區。面積1997.15km²，人口116萬（2010）。2010年GDP爲630.01億人民幣。

史
喺先秦，呢道係百越人嘅領地，後來楚國征服當地，築起城邑，當地文化逐漸變成楚文化。
長沙縣係喺秦時設縣，當時叫湘縣，隸屬長沙郡。
漢高祖五年（前202年），湘縣改名臨湘縣。
唐開皇九年（589年）改為長沙縣。之後長沙縣管轄今日嘅長沙城共長沙市轄地域，唐時同湘潭縣分治，宋以後同善化縣分治。
民國元年（1912年）善化縣併入到長沙縣。
民國二十二年（1933年）縣市分治，長沙城建長沙市，於是長沙縣搬出去，於是今日就有同名嘅市、縣。
1951年長沙縣析出望城縣，1959年合併返，1977年又析出。
「長沙」呢個名有五種解釋：
星宿。古人信天上分星宿，地上就有對應嘅分野。二十八宿中，朱雀七宿最尾嘅叫軫宿，含四粒星，軫宿衡量天地，對應嘅山係衡山（衡山個名噉來），其中有粒星叫「長沙星」，衡量壽命、子孫，對應落地，就係長沙地方。因此長沙又叫「星沙」「星城」。
「萬里沙祠」。萬里沙祠祭沙土之神，認為呢道有過呢間神廟。
笪地多沙。長沙地方砂石多，枯水季湘江有好多沙灘、沙洲，啲沙又長，似米，所以叫長沙。
源自「沙洲」。沙洲即係橘子洲。
來自百越語言。喺百越話中，「沙」係女神，「長」係祭壇。

政區
長沙縣轄4條街道、18個鎮。
街道：星沙街道、泉塘街道、湘龍街道、榔梨街道
鎮：黃花鎮、暮雲鎮、黃興鎮、江背鎮、春華鎮、果園鎮、路口鎮、高橋鎮、金井鎮、福臨鎮、青山鋪鎮、安沙鎮、北山鎮、雙江鎮、開慧鎮、跳馬鎮、干杉鎮、白沙鎮
長沙灣遊樂場

長沙灣遊樂場（英文：Cheung Sha Wan Playground）係香港一個公眾遊樂場，由康樂及文化事務署管理，位置喺九龍長沙灣道四百二十五號，港鐵長沙灣站B出口，附近有幸福邨、長沙灣邨、元州邨同星匯居等。
行政上歸深水埗區。設施有硬地球場、籃球場、排球場，以及七人足球場。
長沙灣遊樂場嘅球場，經常會有好多非球賽嘅用途，包括年宵市場同香港電腦節
等。
長沙街

長沙街（英文：Changsha Street）係香港一條街，喺旺角南面，東面連接彌敦道，西面連接上海街，向西行車，個名嚟自湖南長沙。
維基同享有多媒體嘅嘢：Changsha Street
逢源街道

逢源街道係中國廣州市荔灣區下屬的一個街道辦事處。喺荔灣區的中部，東起康王路，西至龍津西路，南接長壽西路，北達中山八路。面積0.77平方千米，常住人口約60418人，流動人口約2.3萬人，轄14個社區居委會。

參考資料
〈主要單位及各行政街服務機構〉。荔灣區政府網站。喺2009年6月23號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
逢吉鄉

逢吉鄉（英文：Fung Kat Heung）喺香港新界元朗區錦田西北部，喺錦田河以北，元朗沙埔村入面，雞公嶺副峰南面同園山之間嘅山谷谷地。
逢坂良太

逢坂良太 ，係日本嘅一個男配音員。

配音作品一覽
呢個表唔完整，歡迎加料。
造美人

《造美人》（Beauty And The Best）係香港電視娛樂製作嘅真人騷節目，2021年6月7號到6月25號逢禮拜一到五21:30－22:30同埋6月26號禮拜六22:00－23:00喺ViuTV常規播出，由強尼、沈殷怡、練美娟主持；而《造美人總決賽》就喺7月3號禮拜六晚20:30-22:45播出。節目揀咗16位女參加者，幫佢哋嘅外觀搞大改造，競逐冠軍殊榮。呢個節目係繼《最後一屆口罩小姐選舉》之後，第二個喺平日21:30檔播出嘅「一小時皇牌真人Show系列」。
造血幹細胞

造血幹細胞 (HSCs) 係 幹細胞嘅一種，佢可以分化成其它嘅血細胞，所以我地嗌佢造血幹細胞，而呢個分化嘅過程就叫做造血。 嚮脊椎動物度, 最初嘅造血幹細胞起源嚮胚胎主動脈嘅腹側內皮壁，即係妊娠中期嘅主動脈（生殖腺）中腎區域入便，透過一個叫做內皮向造血過渡嘅過程產生。 而對於大人, 造血嘅地方喺紅骨髓, 即係嚮大部份骨嘅中間，而紅骨髓係嚮胚胎嘅中胚層度發跡嘅。
颱風帕卡

颱風帕卡係太平洋颱風季嘅熱帶氣旋名。「帕卡」呢個名由老撾提供，即係動物短吻海豚。
颱風帕卡可以係：
熱帶風暴帕卡 (2012年)
強烈熱帶風暴帕卡 (2017年)
颱風帕布

颱風帕布係太平洋颱風季嘅熱帶氣旋名。「帕布」呢個名由老撾提供，係一種淡水魚。
颱風帕布可以係：
颱風帕布 (2001年)
颱風帕布 (2007年)
強烈熱帶風暴帕布 (2013年)
熱帶風暴帕布 (2019年)
颱風康妮

颱風康妮係太平洋颱風季嘅熱帶氣旋名。「康妮」呢個名由柬埔寨提供，係女仔名。
颱風康妮可以係：
颱風康妮 (2001年)
颱風康妮 (2007年)
強烈熱帶風暴康妮 (2013年)
颱風康森

颱風康森係太平洋颱風季嘅熱帶氣旋名。「康森」呢個名由越南提供，指越南古蹟崑山。
颱風康森可以係：
颱風康森 (2004年)
颱風康森 (2010年)
強烈熱帶風暴康森 (2016年)
強烈熱帶風暴康森 (2021年)
颱風山竹

颱風山竹係太平洋颱風季嘅熱帶氣旋名。「山竹」呢個名由泰國提供，指生果山竹。
颱風山竹可以係：
熱帶風暴山竹 (2013年)
超強颱風山竹 (2018年)
颱風巴蓬

颱風巴蓬係太平洋颱風季嘅熱帶氣旋名。「巴蓬」呢個名由老撾提供，指一種動物。
颱風巴蓬可以係：
颱風巴蓬 (2002年)
強烈熱帶風暴巴蓬 (2008年)
颱風巴蓬 (2014年)
颱風巴蓬 (2019年)
颱風巨爵

颱風巨爵係太平洋颱風季嘅熱帶氣旋名。「巨爵」呢個名由日本提供，指星座巨爵座。
颱風巨爵可以係：
颱風巨爵 (2003年)
颱風巨爵 (2009年)
颱風巨爵 (2015年)
颱風布拉萬

颱風布拉萬係太平洋颱風季嘅熱帶氣旋名。「布拉萬」呢個名由老撾提供，指布拉萬高原。
颱風布拉萬可以係：
強烈熱帶風暴布拉萬 (2000年)
強烈熱帶風暴布拉萬 (2005年)
颱風布拉萬 (2012年)
熱帶風暴布拉萬 (2018年)
颱風巴威

颱風巴威係太平洋颱風季嘅熱帶氣旋名。「巴威」呢個名由越南提供，指巴維山脈。
颱風巴威可以係：
強烈熱帶風暴巴威 (2002年)
熱帶風暴巴威 (2008年)
熱帶風暴巴威 (2015年)
強颱風巴威 (2020年)
陳輝陽

陳輝陽（英文：Chan Fai Young，1968年9月25號—）係香港作曲家，澳門出世，1995年開始喺香港發展音樂事業，2000年同2001年連續兩年攞到四台聯頒音樂大獎傳媒大獎作曲獎。2016年佢創立「陳輝陽 x 女聲合唱」合唱團。
陳述式

喺文法上，陳述式（又叫 declarative）指一般唔係問問題，唔係叫人做嘢嘅句式。
喺邏輯上，陳述式指一句能夠定真假嘅句子。
喺編程上，陳述式係指令式程式語言裏面最細嘅獨立元素，每一句都表達個程式要執行嘅一個動作。
陳述知識

喺哲學知識論上，陳述知識（英文：descriptive knowledge），又有叫命題知識（propositional knowledge），係知識嘅一種，指一個人能唔能夠有意識噉思考啲知識同埋明文噉將啲知識講出嚟。
相對於「識得做但唔識講」嘅過程知識。
陳趙滿菊

陳趙滿菊，香港親中派政治人物，陳亨利嘅老婆。

經歷
佢1975年喺美國關島大學畢業，1980年代初返香港定居。

政治觀點同社會參與
佢係香港親中派人士，曾經支持北京未經諮詢或香港人同意，強行訂立嘅《港版國安法》。佢亦關注教育事務，鼓勵香港年輕人返中國發展。對於香港反送中運動，佢形容爭取民主嘅年青人喺度破壞自己家園。
兩岸問題方面，佢支持中國統一台灣。
陳輝陽 x 女聲合唱

陳輝陽 x 女聲合唱係香港一個女子合唱團，由香港作曲家陳輝陽喺2016年創立，到依家為止有五代嘅成員。
2023年，5位出身自「陳輝陽 x 女聲合唱」嘅歌手張天穎、陳樂頤、潘釗彤、李凱翹同黃健怡，組成女子流行組合Beanies出道。
韋爾斯利群島

韋爾斯利群島（英文：Wellesley Islands）係澳洲昆士蘭一個群島，喺卡奔塔利亞灣，有22個島。
韋碧克

韋碧克（粵拼：wai4 bik1 hak1，英文：Danny Welbeck，1990年11月26號—）係英國一個男足球員，嚟自曼徹斯特，司職前鋒，喺2008年正式出道。

葳蕤史
呢節要加長。
佢曾經攞過或者提名過下面呢啲獎：
韋爾喬

韋爾喬（1964年—2007年8月29號）係中華人民共和國畫家，正行係心臟內科醫生。佢係哈爾濱人，喺佳木斯醫學院畢業，分配喺哈爾濱工業大學醫院做嘢。佢工餘喺啲處方紙度畫畫。雖然佢冇受過美術訓練，但係佢啲畫好受歡迎。佢幫好多書、雜誌畫咗好多插畫，亦有自己出版。
畫家、魯迅美術學院前院長韋爾申係佢個親生大佬。
2007年8月29號朝早10點40分，韋爾喬因為肺癌喺哈爾濱屋企逝世，年僅43歲。佢留低老婆同一個仔。
韋特·米斯

韋特·米斯係一個美國社會學者、大學教員。
雅打王

雅打王（King Arthur）係英倫傳說入面一位國王，有好多傳說故仔都同佢有關，當中最出名嘅係佢掹到神石入面嘅神劍出嚟，所以做到國王。
雅打街臨時遊樂場

雅打街臨時遊樂場（英文：Arthur Street Temporary Playground）係香港一公園同遊樂場，喺九龍油麻地榕樹頭，眾坊街鴉打街交界，行政上歸油尖旺區。設施有籃球場。公園話就話臨時，個球場都幾十年。

史
原本眾坊街、鴉打街、彌敦道同永星里之間，係有間學校。拆咗之後，永星里嗰面就起大廈，而眾坊街嗰邊就做籃球場。一直到依家。

2019冠狀病毒病檢測
由2021年5月6號起至今。

名
雖然遊樂場傍住嗰條街叫「鴉打街」，但遊樂場官方名就用咗「雅打街」，而唔少人同有啲地圖都無留意呢個差異，照叫「鴉打街臨時遊樂場」。
雅打堅尼地

雅打堅尼地（英文：Arthur Kennedy，1914年2月17號—1990年1月5號）係一個美國嘅男舞台劇演員、電影演員、演員、電視演員，佢喺1940年出道。
雅慧

雅慧（英文：Ya Hui；1988年5月18號—），原名許雅慧，係一個星加坡女演員，佢喺2007年加入新傳媒拍電視劇。

出道
雅慧早年喺實龍崗初級學院讀書（2019年同安德遜初級學院合併成為安德遜實龍崗初級學院），喺2007年參加《才華橫溢出新秀》出道，加入新傳媒。佢喺2019年一個訪問入面曾經透露過，當時佢唔係想要大紅大紫，只係純粹鍾意拍戲。

演出
呢個表唔完整，歡迎加料。

碎料
雅慧喺2020年接受訪問，透露自己六年前諗過整容，仲飛咗去韓國。當時佢對自己個樣冇乜自信，但係見咗醫生之後，醫生話佢根本唔需要做手術已經好靚，最後就冇整到。
雅慧略懂廣東話，並且喺《好世謀》入面同米雪有幾幕以廣東話演出嘅對手戲。不過，佢去香港拍攝《已讀不回》嘅時候，就曾經表示喺新加坡聽得明 70% 廣東話，但係去到香港就得返 10%。
雅慧喺香港拍攝《已讀不回》嘅時候曾經表示自己被人當作係佘詩曼，事後佢就話希望可以好似佢咁有好多好角色發揮。
雅慧嘅身高有時會成為一啲討論話題。例如喺2021年，同雅慧喺《已讀不回》合作過嘅廖啟智離世，雅慧就憶述，廖啟智講笑話雅慧係高妹。
雅息特碼頭

雅息特碼頭（Exeter Quay），亦都叫做雅息特碼頭區（Exeter Quayside）或者碼頭區（Quayside），係雅息特市既一部分，係雅息河同雅息特運河（Exeter Ship Canal）附近既一個旅遊景點、飲食同消閒中心。 雅息特碼頭既歷史可以追溯到史前，呢度喺史前時期，已經俾古人用嚟做港口，當時用砂岩壁架（sandstone ledge，係喺用喺岸邊或者懸崖既又窄又長既架狀岩石突出物）嚟卸載海外貿易商既船隻 。不過到咗1381年，伯爵夫人堰（Countess Weir，註：相傳係德文郡伯爵夫人 Isabella de Fortibus 起既河堰；不過當時個河堰有個30英尺既通道俾船過，所以實際封鎖河道既可能係佢表弟、第九代伯爵 Hugh de Courtenay 或者係佢既表外甥、第十代伯爵 Hugh de Courtenay）封鎖咗呢條河，禁止航運。 之後雅息河隔離起咗一條運河，叫雅息特運河，運河喺1566年完工，為船隻提供航行既通道。隨住時間既推移，用碼頭既船越來越多，碼頭應付唔到不斷增加既船隻數量，所以雅息特碼頭喺17世紀尾擴建咗。然後雅息特碼頭既容量又再飽和，所以喺1830年，又再進一步擴建咗，新既運河盆地開始挖掘。但係，1840年鐵路到達雅息特，航運開始衰退。碼頭區唔再用於航運，依家主要係用做休閒、旅遊、消遣、消費既地方。
喺雅息特碼頭嗰度，有手動操作既纜索渡輪（cable ferry，亦叫 Butts Ferry）穿越雅息河。

活動
以下係雅息特碼頭每年定期舉辦既活動：龍舟比賽（Dragon Boat Racing）、獨木舟表演同比賽（Canoe shows and races）、雅息特街頭美食夜市（Exeter Street Food Night Markets）、碼頭區紅衣導覽遊（Quayside Red Coat Guided Tours）、夏季工藝品博覽會（Inside Outside Summer Craft Fair）同埋 Exe Descent（一種經典船賽）。
雅打希勒

雅打希勒（英文：Arthur Hiller，1923年11月22號—2016年8月17號）係一個加拿大嘅男電影導演、製片人、演員，佢喺1955年出道。
雅景臺

雅景臺係香港房屋協會嘅夾心階層住屋計劃屋苑之一，喺新界沙田區馬鞍山市中心嘅填海地上，總共有四棟樓，近港鐵馬鞍山站、新港城同耀安邨，喺1998年落成。
雅戈夫利夫設計局

雅克-38垂直/短距離起降戰鬥機，雅戈夫利夫設計局最出名嘅作品。
雅戈夫利夫設計局（俄文：ОКБ имени А. С. Яковлева，俄文簡稱Як，中文簡稱雅克）係蘇聯/俄羅斯嘅一間軍用飛機設計局，1927年5月12號由飛機設計師亞歷山大·些勒基耶域治·雅戈夫利夫（Александр Сергеевич Яковлев）創立，設計局編號115。雅戈夫利夫設計局喺二戰期間主要設計常規起降戰鬥機，後來轉為主力研制垂直/短距離起降戰鬥機。蘇聯海軍基輔級航空母艦同埋郭殊戈夫號航空母艦上面嘅主力戰鬥機雅克-38垂直/短距離起降戰鬥機，就係雅戈夫利夫設計局最重要嘅作品之一。
2006年2月，俄羅斯聯邦總統普京簽署行政命令，將俄羅斯境內包括雅戈夫利夫設計局在內嘅好多間飛行器設計局合併成「聯合航空製造公司」（Объединённая Авиастроительная Корпорация, OAK）。
雅提卡莉亞

雅提卡莉亞（古希臘文：Ἀντίκλεια）係希臘神話裏面伊法基島一個女王，英雄奧德修斯嘅亞媽。
佢有喺奧德修記裏面出現。
雅息特聖大衛火車站

雅息特聖大衛火車站（英文：Exeter St Davids railway station）係英格蘭德雲郡雅息特市既主要火車站。從倫敦柏靈頓站（英文：London Paddington station）出發，沿途經過碧仙桃（英文：Bristol；發音：brɪstəl），經過聖大衛站後繼續向彼美夫（英文：Plymouth；發音：plɪməθ）行。另一條線係由倫敦窩打老站（London Waterloo station）途經疏利士巴利（英文：Salisbury）。
依家呢兩條線都係由大西部鐵路 (Great Western Railway) 管理，並且由大西部鐵路、西南鐵路 (South Western Railway) 同埋縱貫鐵路（CrossCountry）提供火車服務。

歷史
1844年威廉事必憶（William Spreat）既既雅息特市版畫展示咗當年既聖大衛。
聖大衛火車站係喺1844年5月1號由碧仙桃與雅息特鐵路 (B&ER) 啟用，嗰火車站係英國工程師布魯內爾（Isambard Kingdom Brunel ）設計，佢用咗單邊車站設計，意思係兩個月台都係喺東側。 呢個設計既好處係月台出口喺城市嗰邊，對乘客嚟講係方便咗，但係上下行火車就必須喺另一個方向既火車前面穿過，需要管理得好好先至安全。當時聖大衛火車站係尾站，所以呢個唔係個大問題。
直到1846年5月30號，南德雲郡鐵路 (South Devon Railway，SDR) 開咗一條西行既線路，所以要喺原有既月台南面，起咗多一個SDR專用既車棚。而兩間公司就共用喺車站同埋雅息河之間既西邊貨物棚同埋機車棚。
跨地頓（Crediton）係十九世紀初德文郡既重鎮，基於商業既考慮，改善雅息特市同埋跨地頓鎮既交通聯繫變得越來越重要。 1831 年，有人提議起一條連接兩地，令到跨地頓既商品可以從雅息特市既碼頭，沿雅息特河出海。國會喺1832年6月23號通過法案批准，不過實際條鐵路無起到。要去到1851年5月12日，雅息特與跨地頓鐵路（Exeter and Crediton Railway）先至起呢條經求利（Cowley）村連接兩地既鐵路。
建於1860年代既轉運棚（transfer shed）
需要留意既係，前面講既火車路都係闊軌，即係7英尺（2,134 毫米）闊既，但係喺1862年2月1日倫敦與西南鐵路 (LSWR，London and South Western Railway)起既連接倫敦窩打老火車站同雅息特市皇后街既中央火車站既火車係行4 英尺8又1⁄2 英寸（1,435 毫米）窄軌既。
可以想像，四間火車公司用兩種唔同既火車軌，重要分享一個單面月台既火車站，會係幾咁麻煩同埋危險既事，所以聖大衛火車站必須擴建。方法係喺火車站既西面（即係近河嗰邊）起一個新既雙邊月台，取代咗北面原有既上行月台。 原本既月台變成有蓋既獨立車棚（註：個車棚仲喺度，隔離係酒廠）。 車站北面有個平交道（level crossing），平交道後面再起一個貨棚，呢個貨棚只係用嚟將貨物喺兩種唔同既軌距既火車之間搬來搬去。

位置
2009年既火車路軌佈局
從紅牛平交道望過去。 架黃色火車停嗰度就係依家既2號月台；正前面係3至6號月台；舊貨棚喺右邊。
火車站既入口喺東面，面向雅息特學院（Exeter College），市中心喺佢既前面偏右，行路大約要15到20分鐘。車站外面有都幾頻繁既巴士服務去市中心同埋雅息特機場。
遂昌

遂昌係中國浙江麗水一個縣，總面積2539平方公里，人口23萬。
遂溪

遂溪喺中國廣東省西部，而今係湛江下面嘅一個縣。陸地面積2148.5平方公里，其中耕地面積7.17萬公頃（104.86萬畝）。總人口97.6萬。

政區
轄14個鎮，縣政府駐遂城鎮。

物產
遂溪盛產甘蔗，係全中國最大同埋最重要嘅係甘蔗同埋砂糖生產地。
遇攝

遇攝（粵拼：jyu6 sip3；中古漢語拼音：ngyoh）係十六攝之一，佔《廣韻》二百零六韻之中九個。平聲、上聲、去聲中古構擬音為陰聲韻。

擬音
模韻擬爲/o/或者/uo/。
魚韻同虞韻嘅擬音有兩派：
一派認爲係開口度區別，魚擬/io/，虞擬/iu/。
一派認爲開口度相同，係圓脣問題，魚擬/iɤ/，虞擬/io/。

廣東話
標準廣東話，遇攝字，睇聲紐同開合變化。平上去聲，模韻喉牙音讀/u/，舌齒音讀/ou/；魚韻、虞韻下便，章紐、知紐兩組，同埋影紐、喻紐、日紐、疑紐讀/y/，而精紐、見紐，同埋泥紐、來紐、曉紐、匣紐讀/ɵy/，唇音讀微紐讀/ou/，其餘都讀/u/;莊紐讀/ɔː/。

一啲關聯嘅攝
從漢字嘅聲符諧聲睇，喺上古音，宕攝同遇攝關係近，有唔少字用同個聲符，但讀法一個係宕攝入聲，一個係遇攝去聲。例如：
酢 zak 醋 choh
錯 chak 措 choh
度 dak 度 doh
著 triak 著 trioh
惡 qak 惡 qo 惡 qoh
遂川

遂川係中國江西吉安一個縣，總面積3102平方公里，人口54萬。
遇龍河

遇龍河（粵拼：jyu6 lung4 ho4）係中國廣西東北邊嘅河，亦係灕江嘅支流，成條喺桂林境內。全長45.90km，流域面積356km²。

概況
呢條河初期嗌做安樂水，後嚟因為有座遇龍橋而改成噉嘅名。源頭喺臨桂南邊山鄉永平村譚家坉西南邊冇幾遠嘅位開始流出，向東經過陽朔金寶鄉利學村，流到高田鎮鳳樓村嘅大榕樹景區之後同金寶河匯合兼轉向東流。去到陽朔縣城南邊嘅矮山村轉向北流，到縣城東南邊嘅書童山工農桥位同灕江匯合。

特色
遇龍河喺陽朔地區附近成為旅遊景點之一，亦納入咗十里畫廊景區嘅一部分。附近亦搞出咗漂流業、觀光業等一系列嘅旅遊行業出嚟。
遊佐克美

遊佐克美（1989年8月2號—）係日本足球員，司職中場，效力過廣島三箭，及金澤薩維根。
遂平

遂平係中國河南駐馬店一個縣，總面積1080平方公里，人口54萬。
颱風榴槤

颱風榴槤係太平洋颱風季嘅熱帶氣旋名。「榴槤」呢個名由泰國提供，指生果榴槤。
颱風榴槤可以係：
強烈熱帶風暴榴槤 (2001年)
颱風榴槤 (2006年)
颱風法茜

颱風法茜係太平洋颱風季嘅熱帶氣旋名。「法茜」呢個名由老撾提供，係女仔名。
颱風法茜可以係：
颱風法茜 (2001年)
強烈熱帶風暴法茜 (2007年)
颱風法茜 (2014年)
颱風洛坦

颱風洛坦係太平洋颱風季嘅熱帶氣旋名。「洛坦」呢個名由老撾提供，指一種雀。
颱風洛坦可以係：
颱風洛坦 (2004年)
強烈熱帶風暴洛坦 (2011年)
颱風洛坦 (2016年)
颱風泰利

颱風泰利係太平洋颱風季嘅熱帶氣旋名。「泰利」呢個名由菲律賓 提供，指「尖銳」。
颱風泰利可以係：
颱風泰利 (2005年)
強烈熱帶風暴泰利 (2012年)
颱風泰利 (2017年)
颱風泰利 (2023年)
颱風泰培

歷史上規模最大嘅熱帶氣旋颱風泰培同曾經係規模最細嘅熱帶氣旋特雷西（Cyclone Tracy）同美國本土地圖嘅大細比較。
颱風泰培（英文：Typhoon Tip；台灣譯名：狄普）係全球有紀錄以來影響範圍最大、強度最大、中心海面氣壓最低嘅熱帶氣旋，喺西北太平洋形成。美國聯合颱風警報中心叫佢做超級颱風泰培（Super Typhoon Tip）。日本1979年嘅大範圍洪水就係由呢個颱風造成嘅。當時日本國內一向都冇用名稱呼颱風，所以當時日本氣象台就將呢個颱風叫第20號颱風，並記錄為昭和54年第20號颱風。

簡介
1979年10月頭，西北太平洋同埋南海區域嘅季風槽相當廣闊同活躍，槽裏面有三個擾動，分別係颱風莎菈（Sarah）、熱帶風暴羅傑（Roger）同颱風泰培。颱風莎菈影響南海，大致向西移動，佢嘅中心最高風力去到每小時205公里，未有影響泰培。而熱帶風暴羅傑同泰培有多啲嘅相互效應，佢影響到東經135度以東嘅西北太平洋，佢嘅中心最高風力達每小時85公里。
颱風沙德爾

颱風沙德爾係太平洋颱風季嘅熱帶氣旋名。「沙德爾」呢個名由密克羅尼西亞聯邦提供，指澎貝島傳說嘅衛兵。
颱風沙德爾可以係：
颱風沙德爾 (2020年)
颱風洛克

颱風洛克係太平洋颱風季嘅熱帶氣旋名。「洛克」呢個名由美國提供，係馬里亞納群島查莫洛人嘅男人名。
颱風洛克可以係：
強烈熱帶風暴洛克 (2005年)
颱風洛克 (2011年)
熱帶風暴洛克 (2017年)
運動神經

運動神經（motor nerve）係指將運動訊號由中央神經系統傳去肌肉嗰度嘅神經線。
運動方程

運動方程（equations of motion）喺古典力學上係指一柞描述物體郁動嘅方程式，會將郁動表達成時間嘅函數。

內容
呢度以下，假設  係位移， 係開始嗰陣嘅速度， 係最終嘅速度， 係加速度， 係時間。
以下五條係最容易同最常見嘅式，係當加速度係均勻嘅時候先至適用嘅：
仲有速度同加速度嘅定義，同埋一條類似能量嘅式：
, 
, ,
呢度 ， 同埋  都可以睇成係時間  嘅向量函數。
運動有團伙

《運動有團伙》（An Athlete Team）係香港電視娛樂製作嘅體育節目，由鄧家禮、鄧伊程主持，由2021年7月3號到7月17號逢禮拜六晚喺ViuTV播。節目係ViuTV配合2020年東京奧運嘅「奧運有團伙」嘅其中一個特備節目，會訪問唔同香港運動員。而兩位主持咁啱都係做過無綫電視《＃後生仔傾吓偈》嘅KOL主持。
運動生物力學

運動生物力學（sports biomechanics）係生物力學一個子領域，專門研究生物力學原理喺運動當中嘅應用。
運動用品

運動用品（sports equipment）係指運動嗰陣用嘅架生，唔同運動會用到唔同嘅運動用品。
運動皮層

運動皮層（motor cortex）係大腦皮層主管身體郁動嗰忽。
運動會

運動會係運動競技比賽，比較大型嘅有奧運會‎、亞運會等，亦有學校、公司、組織舉辦嘅陸運會、水運會等。
運動爬石

運動爬石（Sport climbing），又叫運動攀石、運動攀登，係爬石嘅一類，石壁已經預先安裝好固定點，爬石嗰陣只需要專心向上爬。
由於文化差異同埋專業知識嘅深淺，外界亦可能會將行山、上山、登高、爬山、運動爬石或傳統爬石等，夾埋叫做登山運動。然後各者有難度級別之分，亦有活動場地、目的、使用器械嘅不同，因此另有定名。
運動神經細胞

運動神經細胞（motor neuron）係神經細胞一種，負責由個腦同脊椎嗰度收訊號，並且將訊息傳去身體嘅好多舊肌肉嗰度，等個腦有得指揮個身體做佢想個身體做嘅嘢。
運動禁藥

運動禁藥係指運動比賽入面禁止運動員用嘅藥，呢啲藥會提升人體機能，對其他運動員唔公平，種類包括類固醇、興奮劑、氨基酸。
齡

齡（英文：ínstar）喺動物學對節肢動物嘅一個概念，每當一隻節肢動物脫一次，就為止大一齡。
齶骨

齶骨係頭殼其中兩嚿骨，喺鼻腔同口腔之間左右邊各一嚿，出面望唔到。